মা'মার ইবনুল মুসান্না

মা'মার ইবনুল মুসান্না (৭২৮–৮২৫ খ্রি.) ছিলেন আরবি ভাষাতত্ত্বের একজন প্রাথমিক মুসলিম পণ্ডিত, যিনি আবু উবায়দা ( ) নামে অধিক পরিচিত। তিনি একজন বিতর্কিত ব্যক্তি ছিলেন, যার ব্যপারে পণ্ডিত ইবনে কুতায়বা মন্তব্য করেন যে, আবু উবাইদা "আরবদের ঘৃণা করতেন"; যদিও তার সমসাময়িকরা এখনো তাকে সম্ভবত তার যুগের সবচেয়ে সুপরিচিত পণ্ডিত বলে মনে করতেন। Hamilton Alexander Rosskeen Gibb, Studies on the Civilization of Islam, pg. 67. Volume 21 of Routledge library editions: Islam. London: Routledge, 2013.  আবু উবাইদা সত্যিই শু'বিয়া সমর্থক ছিলেন কিনা তা বিতর্কের বিষয়।

 জীবনী 
মামার মূলত পারসিক -ইহুদি বংশোদ্ভূত ছিলেন। তিনি কিশোর বয়সেই আবু আমর ইবনুল আলা, ইউনুস ইবনে হাবিব ও আখফাশ আল-আকবারের শিষ্য হন।Ibn Khallikan, Deaths of Eminent Men and History of the Sons of the Epoch, vol. 4, pg. 586. Trns. William McGuckin de Slane. London: Oriental Translation Fund of Great Britain and Ireland, 1871. পরে তিনি আসমাঈর সমকালীন সাহিত্যিকে পরিণত হনM.G. Carter, Sibawayh, pg. 22. Part of the Makers of Islamic Civilization series. London: I.B. Tauris, 2004.  এবং ৮০৩ খ্রিস্টাব্দে খলিফা হারুনুর রশিদের আহ্বানে বাগদাদে আসেন। তাঁর ব্যাপারে একটি ঘটনা অনেক ইতিহাসবিদই বর্ণনা করেন যে, একবার খলিফা হারুনুর রশিদ একটি ঘোড়া নিয়ে আসেন এবং আল-আসমাঈ ও আবু উবায়দা উভয়কে ঘোড়ার দেহের প্রতিটি অংশের সঠিক নাম চিহ্নিত করতে বলেন। আবু উবায়দা যিনি প্রাণীবিদ্যা নিয়ে ব্যাপক লেখালেখি করেছিলেন। কিন্তু তিনি এ পরীক্ষায় অংশ নিতে অস্বীকার করেন; কারণ তিনি ছিলেন ভাষাবিদ ও ভাষাতত্ত্ব বিশেষজ্ঞ, পশুচিকিৎসক নন।Housni Alkhateeb Shehada, Mamluks and Animals: Veterinary Medicine in Medieval Islam, pg. 132. Volume 11 of Sir Henry Wellcome Asian Series. Leiden: Brill Publishers, 2012.  আল-আসমাঈ ঘোড়ার উপর চড়ে প্রতিটি অংশ চিহ্নিত করেন এবং বেদুইন আরব কবিতার উদাহরণ দিয়ে প্রমাণ করেন যে, এসব নাম শুদ্ধ আরবি শব্দভাণ্ডারের অংশ। মা'মারের প্রসিদ্ধ শিষ্যদের মধ্যে  খ্যাতনামা সঙ্গীতজ্ঞ ইশাক উল্লেখযোগ্য।

তিনি তার সময়ের অন্যতম প্রখ্যাত ও সর্বাধিক প্রভাবশালী পণ্ডিত ছিলেন; বিশেষ করে আরবি ভাষা, প্রাচীন লোকগল্প ও গল্পকথনের ক্ষেত্রে। পরবর্তীতে বহু লেখক ও সংকলক নিজেদের রচনায় তাঁকে ক্রমাগত উদ্ধৃত করেছেন। আল-জাহিজ তাঁকে সর্বাঙ্গীণ জ্ঞানের সবচেয়ে প্রজ্ঞাবান পণ্ডিত বলে উল্লেখ করেন এবং ইবনে হিশাম এমনকি কুরআনের তাফসিরেও তার মত গ্রহণ করেন। যদিও মামার কুরআন পাঠের সময় শুদ্ধ ব্যাকরণ (নাহু-সরফ) বা সঠিক উচ্চারণ (তাজবিদ) ঠিকভাবে রক্ষা করতে পারতেন না, তবুও তিনি আয়াতের ভাষাগত অর্থের ক্ষেত্রে বিশেষজ্ঞ বলে বিবেচিত হতেন, বিশেষ করে কম ব্যবহৃত শব্দের ক্ষেত্রে। ইবনে নাদিমের ফিহরিস্তে তার ১০৫টি গ্রন্থের শিরোনাম উল্লেখ আছে এবং তার লেখা "কিতাব আল-আইয়াম" ( বুক অব ডেজ) ইবনুল আসিরের ইতিহাসের কিছু অংশে ও কিতাব আল-আগানির ভিত্তি হিসেবে ব্যবহৃত হয়েছে। তবে, এখন শুধুমাত্র একটি গান ব্যতীত তার কোনো রচনা বিদ্যমান নেই।Anwar G. Chejne, The Arabic Language: Its Role in History, pg. 43. Minneapolis: University of Minnesota Press, 1969.  তিনি ৮২৫ খ্রিষ্টাব্দে বসরা শহরে মৃত্যুবরণ করেন।

 ঐতিহ্য 
মামারের ধর্মীয় ও জাতিগত দৃষ্টিভঙ্গি প্রকৃতপক্ষে বিতর্কের বিষয়। হ্যামিল্টন গিবের মতে, তাঁর এক শতাব্দী পর ইবনে কুতায়বা যখন তাঁর ব্যাপারে অভিযোগ আনেন, তার আগে কেউই আবু উবাইদাকে আরব বিরোধী হিসেবে অভিযোগ করেননি। বরং গিব মনে করেন যে, এই অভিযোগ মূলত আবু উবায়দার খারিজি হিসেবে পরিচিতি পাওয়ার কারণে আনা হয়। খারিজি হলো মধ্যযুগীয় একটি মুসলিম মতবাদ, যা সুন্নি ও শিয়াদের থেকে আলাদা ছিল।Hamilton Alexander Rosskeen Gibb, Studies, pg. 68. অন্যদিকে হাগ এই ধারণার সঙ্গে একমত নন; বরং তিনি মনে করেন, আবু উবাইদা খারিজি ছিলেন না এবং এমনকি তিনি নাসেবি সমর্থক ছিলেন না, বরং তিনি শুধু শু'বিয়া সমর্থক ছিলেন এবং আরবরা অন্যান্য জাতির চেয়ে স্বাভাবিকভাবে উচ্চতর মর্যাদার অধিকারী এমন ধারণার কঠোর বিরোধী ছিলেন। চিশলমের বর্ণনায়, আবু উবাইদা আনন্দিত হতেন একথা বুঝাতে যে, আরবরা যেসব শব্দ, কাহিনী ও প্রথা ইত্যাদিকে তাদের নিজস্ব বলে মনে করত, সেগুলো মূলত পার্সিকদের কাছ থেকে এসেছে। এই বিষয়ে তিনি আল-আসমাঈর প্রধান প্রতিদ্বন্দ্বী ছিলেন।

মামারের দৃষ্টিভঙ্গি আরবি ভাষা ও কুরআনের ব্যাপারে ভিন্ন ছিল; তিনি দাবি করতেন যে, কুরআনে কোনো অনারব শব্দ নেই। সুয়ুতির মতো অনেকেই তাঁর এই মতের বিরোধিতা করেন।Kees Versteegh, The Arabic Language, pg. 61. Edinburgh: Edinburgh University Press, 2001. 

তবে বিতর্কিত বিষয়াদির বাইরে, মামারের প্রভাব সুপরিচিত ছিল। ইসলাম-পূর্ব আরবি ইতিহাস সম্পর্কিত প্রায় অর্ধেক তথ্য পরবর্তী লেখকরা মামারের মাধ্যমে জানিয়েছেন এবং তিনি কুরআনের প্রথম বিদ্যমান তাফসির লেখেন, যা ইবনে হিশামের লেখা নবিজীবনীতে আয়াতের ব্যাখ্যা করার ভিত্তি হিসেবে ব্যবহৃত হয়েছে।Hamilton Alexander Rosskeen Gibb, Studies, pg. 68.

 তথ্যসূত্র 

বিষয়শ্রেণী:৮২৫-এ মৃত্যু
বিষয়শ্রেণী:৭২৮-এ জন্ম